Un accident rutier grav a avut loc în această dimineață, pe DN 11 Brașov-Târgu Secuiesc, în zona localității Albiș, județul Covasna.
"Centrul INFOTRAFIC din Inspectoratul General al Poliţiei Române informează că pe DN 11 Brașov-Târgu Secuiesc, în zona localității Albiș, județul Covasna, s-a produs un accident rutier între două autoturisme și un microbuz școlar, în care se aflau 15 elevi. În urma impactului, șoferul unui autovehicul a suferit leziuni, fiind conștient și evaluat medical la fața locului.
Traficul rutier este oprit pe ambele sensuri pentru a permite intervenția echipajelor specializate. Se estimează reluarea normală a circulației în 45 de minute", transmite centrul Infotrafic.